VENDIM
Nr. 104, datë 16.2.2022

PËR SHPRONËSIMIN PËR INTERES PUBLIK TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA REALIZIMI I PROJEKTIT “ZGJERIMI I VARREZAVE TË QYTETIT KAVAJË”

Në mbështetje të nenit 100 të Kushtetutës dhe të neneve 5, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, me propozimin e ministrit të Infrastrukturës dhe Energjisë, Këshilli i Ministrave

VENDOSI:

[bookmark: _GoBack]1. Shpronësimin për interes publik të pronarëve të pasurive të paluajtshme, pronë private, që preken nga realizimi i projektit “Zgjerimi i varrezave të qytetit Kavajë”.
2. Shpronësimi bëhet në favor të Bashkisë Kavajë.
3. Pronarët e pasurive të paluajtshme, pronë private, që shpronësohen, kompensohen në vlerë të plotë, sipas masës përkatëse, që paraqitet në tabelën bashkëlidhur këtij vendimi, për pasuritë e llojit “tokë arë” me një vlerë të përgjithshme prej 3 581 823 (tre milionë e pesëqind e tetëdhjetë e një mijë e tetëqind e njëzet e tre) lekësh.
4. Vlera e përgjithshme e shpronësimit prej 3 581 823 (tre milionë e pesëqind e tetëdhjetë e një mijë e tetëqind e njëzet e tre) lekësh, përballohet nga buxheti i Bashkisë Kavajë.
5. Vlera e shpenzimeve procedurale, në masën 50 000 (pesëdhjetë mijë) lekë, përballohet nga Bashkia Kavajë.
6. Shpronësimi fillon menjëherë pas botimit të këtij vendimi në Fletoren Zyrtare dhe afati i përfundimit të shpronësimit të jetë brenda 3 (tre) muajve nga data e hyrjes në fuqi të tij.
7. Pronarët e pasurive të paluajtshme, pronë private, përmendur në tabelën, që i bashkëlidhet këtij vendimi, kompensohen, për efekt shpronësimi, pasi të kenë paraqitur dokumentacionin justifikues për likuidim pranë Bashkisë Kavajë.
8. Bashkia Kavajë kryen procedurat për likuidimin e pronarëve të shpronësuar, sipas përcaktimeve të bëra në këtë vendim.
9. Afati i fillimit dhe i përfundimit të punimeve të jetë në përputhje me afatet e parashikuara nga Bashkia Kavajë.
10. Agjencia Shtetërore e Kadastrës, brenda 30 (tridhjetë) ditëve nga data e miratimit të këtij vendimi, të pasqyrojë në kartelat e pasurive të paluajtshme informacionin për miratimin e shpronësimit dhe marrjen në përdorim të përkohshëm për interes publik të pasurive, pronë private, të cilat preken nga realizimi i projektit. Regjistrimi i kalimit të pronësisë për pasuritë e shpronësuara në favor të Republikës së Shqipërisë, përfaqësuar nga Bashkia Kavajë, të kryhet pas aplikimit nga bashkia për shërbimin përkatës.
11. Agjencia Shtetërore e Kadastrës, Drejtoria Vendore Kavajë, pezullon të gjitha transaksionet me pasuritë e shpronësuara deri në momentin kur do të realizohen procesi i hedhjes se gjurmës së projektit mbi hartën kadastrale të regjistrimit dhe kalimi i pronësive në favor të Bashkisë Kavajë për pasuritë e shpronësuara.
12.	Ngarkohen Ministria e Infrastrukturës dhe Energjisë, Agjencia Shtetërore për Shpronësimin, Bashkia Kavajë, Agjencia Shtetërore e Kadastrës, Drejtoria Vendore Kavajë, si dhe Drejtoria e Administrimit dhe Mbrojtjes së Tokës, pranë Këshillit të Qarkut Tiranë, për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTËR
Arben Ahmetaj



LISTA EMËRORE PËRFUNDIMTARE E PRONARËVE TË PASURIVE, PRONË PRIVATE, 
QË PREKEN NGA REALIZIMI I PROJEKTIT “ZGJERIMI I VARREZAVE TË QYTETIT KAVAJË”

	Nr.
	Emër Atësi Mbiemër
	Nr. i pasurisë 
	ZK
	Lloji i pasurisë
	Sipërfaqja e prekur
	Vol.
	Faqe
	Çmimi/njësi lekë m2
	Vlera në lekë
	Kufizimet e pronësisë

	1
	Sulejman Rustem Allajbeu
	 12/32
	8552
	arë
	2200
	12
	101
	329
	723,800.00
	 

	2
	 Hajdar Rustem Allajbeu 
	 12/33
	8552
	arë
	2104
	12
	102
	329
	692,216.00
	Kufizime në seksionin “D”

	3
	Jemin Rustem Allajbeu
	 12/34
	8552
	arë
	2202
	12
	100
	329
	724,458.00
	Kufizime në seksionin “D”

	4
	Besnik Rustem Allajbeu
	 12/35
	8552
	arë
	2181
	12
	99
	329
	717,549.00
	Kufizime në seksionin “D”

	5
	Hasan Rustem Allajbeu
	 12/36
	8552
	arë
	2200
	12
	98
	329
	723,800.00
	 

	 
	 
	 Total
	
	
	 
	 
	 
	 
	3,581,823.00
	 





